Vermiste Limpopo-meisie dood gevind | Maroela Media
Die meisie, Reneilwe Makomoto, is verlede Dinsdag om 14:00 vir die laaste keer in Capricornpark in die Morebeng-omgewing gesien waar sy saam met haar maats gespeel het. Sy het aan hulle gesê sy gaan huis toe, maar het nooit daar opgedaag nie.
Kol. Ronel Otto, provinsiale polisiewoordvoerder, het gesê twee bejaarde vroue wat hout versamel het, het Maandagmiddag op Reneilwe se liggaam in ŉ digbeboste gebied buite die Ratsaka-nedersetting, ook in die Morebeng-omgewing, afgekom.
“Die oorsaak van haar dood is nie bekend nie en sal deur ŉ nadoodse ondersoek bepaal word,” het Otto gesê. “Familielede het reeds haar liggaam uitgeken, maar DNS-toetse sal gedoen word om haar identiteit te bevestig.”
Otto het gesê die polisie doen in die stadium ŉ geregtelike doodsondersoek.
Reneilwe se liggaam is gevind byna ŉ week nadat ŉ ontvoerde seun, Hluvuko Design Vukeya (7), se liggaam in ŉ beesdipsloot gevind is.
Morebeng is sowat 50 km van die Olifantshoek-nedersetting, wes van Giyani, waar Hluvuko se liggaam gevind is. Hy is verlede Sondag omstreeks 15:00 in Olifantshoek ontvoer terwyl hy saam met maatjies gespeel het. ŉ Rooi motor het na bewering in die straat stilgehou en die bestuurder het die seun gevra om in die motor te klim, waarna hy met hom weggery het. Sy liggaam is verlede Dinsdag in ŉ beesdipsloot in die omgewing gevind, waar hy in die water gedryf het. Sy moordondersoek duur voort.
Studentebetogers blameer polisie vir geweld
Ai foei tog , dit is verskriklik hartseer
God vergewe jou baie dinge, maar die leed wat jy ‘n kind aan doen nooit.
Dis asof daar net meer en meer berigte deesdae is oor kinders wat wegraak, en wie se liggame later gevind word. Mag die skuldiges spoedig aangekeer word.
HERE IS GEEN KIND IN ONS LAND MEER VEILIG NIE?!?!
Dit bly n hartseer storie, geen kind is veilig meer nie dis verskriklik.
AiAiAi!!” Dit is nou wragtig on nodig om n kind te vermoor Nee Nee Dan sommer 2 kinders. Ouers pas julle kinders op en hulle speel nie sonder toesig nie want daar is iets fout. Satan is los. Bid vir julle sterkte toe